Fikk ansiktet til ung mann som ble påkjørt av varebil
Norris fikk i mars i fjor både nytt ansikt, nye tenner, ny kjeve og en ny tunge i en 36 timer lang operasjon ved University of Maryland Medical Center i Baltimore.- Nå kan jeg gå forbi folk uten å bli stirret på. Jeg kan nå starte det nye livet jeg har blitt gitt, sa Norris i en skriftlig uttalelse noen måneder etter operasjonen. I 15 år etter ulykken gikk Norris med både caps og munnbind de få gangene han gikk ut av huset sitt i Virginia.Richard Norris har aldri tidligere latt seg intervjue, men i natt norsk tid sender NBC programmet «A face in the crowd», hvor journalist Ann Curry har møtt Norris. I forhåndsomtalen av programmet kommer det ifølge Broadway World fram at Norris fikk ansiktet til en ung mann som ble påkjørt av en varebil i mars i fjor. Mannen ble lagt inn på sykehuset hvor Norris var til behandling, men legene slo fast at han ikke ville overleve. Mannens foreldre fikk høre Norris' historie, og bestemte seg for å donere sønnens ansikt til Norris.Lokalavisen der Norris bor, Martinsville Bulletin, skriver at Norris 10. septermber 1997 ble skutt i ansiktet da et haglegevær gikk av ved et uhell. Geværet skal ha stått lent mot glassdøren til et våpenskap i familiens hjem. Norris ville rette opp geværet, men da han tok det ut gikk våpenet av. Skuddet traff Norris i ansiktet.
I 1997 ble Richard Norris skutt i ansiktet. Etter tidenes mest omfattende ansiktstransplantasjon har han nå fått livet tilbake.